Strollad komunour Italia

Strollad komunour Italia (italianeg: Partito Comunista Italiano, PCI) a oa ur strollad politikel italian eus an tu-kleiz hag ar brasañ strollad komunour e Europa ar C'hornaoueg. Savet e oa bet e Livorno gant an anv Strollad komunour eus Italia (italianeg: Partito Comunista d'Italia, PCd'I) d'an 21 a viz Genver 1921, pa oa bet ur rann e diabarzh ar Strollad sokialour italian (PSI). Ar strollad nevez-savet a voe renet gant Amadeo Bordiga, Antonio Gramsci ha Nicola Bombacci. Berzhet da vare Italia Faskour, ar strollad en doa kendalc'het da vezañ oberiant dre guzh hag ul lec'h bras en doa bet el luskad Rezistañs italian. Ar strollad en devoa ur sell peoc'hgarour ha brogarour evit degas ar sokialouriezh er vro, klask a rae lakaat da dalvezout ar steuñv komunour gant doareoù demokratel, enebet e oa ouzh implij ar feulster ha doujañ a rae Bonreizh Italia dre ar vro a-bezh. Ar strategiezh-se a oa bet kroget gant Palmiro Togliatti, met evit lod e oa dija obererezh Gramsci Togliatti e-unan en doa embannet e oa doareoù Strollad komunour Italia e-kerzh ar mare-se, hag a glaskas diwezhatoc'h kaout ur sell komunour europat, reoù a dalveze ivez hervez ar spered  Gramscian. Soñjal a reer hiziv e vije bet skarzhet Gramsci eus ar strollad ma vije bet gouzet e vennozhioù gwir, dreist-holl a-fed bezañ muioc'h-mui enebet ouzh doareoù Stalin.. Kement-se a oa deuet da vezañ evel ur banniel e-kerzh istor ar strollad.
 Notennoù ha daveennoù 

Rummad:Strolladoù politikel aet da get
Rummad:Strolladoù politikel komunour
Rummad:Strolladoù komunour Italia